b'\n_START_ARTICLE_\nUnibersidad ng Lahore\n_START_PARAGRAPH_\nAng Unibersidad ng Lahore (Ingles: University of Lahore, Urdu: \xd8\xac\xd8\xa7\xd9\x85\xd8\xb9\xdb\x81 \xd9\x84\xd8\xa7\xdb\x81\xd9\x88\xd8\xb1\xe2\x80\x8e\xe2\x80\x8e) o UOL ay isang pribadong unibersidad na matatagpuan sa lungsod ng Lahore, Punjab, Pakistan. Itinatag ito noong 1999 sa ilalim ng IBADAT Educational Trust at nabigyan ng ganap na karapatang maggawad ng digri noong 2002. Ito ay isa sa pinakamalaking pribadong unibersidad sa Pakistan. Kabilang sa mga paksa itinuturo ang medisina, inhenyeriya, sining, at agham panlipunan. Ang lahat ng mga programa ay kinikilala ng Higher Education Commission (HEC) at mga regulasyon ng pamahalaan sa Pakistan. Ito ay kinikilala ng Pakistan Engineering Council (PEC), Pakistan Bar Council, Pakistan Medical and Dental Council (PMDC), Pakistan Nursing Council, Pharmacy Council of Pakistan, atbp.'